钦定古今图书集成/明伦汇编/官常典/第637卷 > 王汝绩
## 钦定古今图书集成/明伦汇编/官常典/第637卷 > 王汝绩

按《明外史循吏传》：“汝绩，金谿人。举于乡，为福建政和
训导。九载考最，用大臣荐，擢绛州知州。土狭赋重，人
鲜知学而健于讼，前此长吏未有满考者，汝绩谓民
富则教行而讼自息。乃劝民耕稼蚕桑，勿夺其时，尽
垦不食之土，俾各种所宜，而督责其偷惰者。不数年，
民业饶给，遂大修学宫，笃兴礼教，更广延师儒，训民”
间子弟，风化之美，延及邻邑。民以事至前者，悉告以
“敦本节”，用孝弟礼让之道，恳款笃至，民多感化。自是
争讼衰息，狱户屡空，盗贼亦绝。有所征发，但书片纸
示期，民自奔赴，田里晏然，无追呼之扰，犬不夜吠。尝
有蝝生将害稼，为虔祷于神蝝即灭。民有积岁流移
者，闻新政宽仁，皆扶老携幼而至。“汝绩益加拊循，俾
乐生兴事，人情大悦。景泰改元九载满，民相率诣上
官乞留，汝绩力止之，乃已。将行，以暴疾卒。士民莫不
哀悼。